《淮北寄故园兄楚邦弟》
明代·皇甫汸

晚从吏役自堪嗤，况是人情重别离。
冰雪寒深南尽地，江山风似旧游时。
花知吴苑春回早，雁忆衡阳信到迟。
为说朝中方贵少，白头郎署不相宜。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。